**Devojačka grupa** (engl. ) predstavlja muzičku grupu sa nekoliko ženskih pevačica koje generalno stvaraju harmoniju. Termin „devojačka grupa" se takođe koristi u užem smislu u Sjedinjenim Američkim Državama da bi se označio talas američkih ženskih pop pevačkih grupa, od kojih su mnoge pod uticajem du-vopa, a iznikle su krajem 1950-ih i početkom 1960-ih između pada ranog rokenrola i početka britanske invazije.

Ženski bendovi, u kojima članice takođe sviraju i instrumente, obično se smatraju zasebnim fenomenom. Ove grupe se ponekad zovu „devojački bendovi" (engl. ) ili „gerl bendovi" (kao analogija boj bendovima), mada se ova terminologija ne prati univerzalno i ovi bendovi se takođe zovu devojačkim grupama. Na primer, vokalne grupe Šugabejbs i Gerls alaud definišu se kao „devojački bendovi"; dok se instrumentalna grupa Gerlskul definiše kao „devojačka grupa".

Istorijat
---------

  

Sa pojavom muzičke industrije i radijskog emitovanja, nastao je velik broj devojačkih grupa, a primer je grupa Endruz sisters. Krajem 1950-ih se javljaju ženskih pevačkih grupa (sa svim članicama ženskog pola), a oko 750 različitih devojačkih grupa snima pesme koje dolaze na američke i britanske muzičke lestvice od 1960. do 1966. Suprims je grupa koja je sama imala 12 prvorangiranih singlova na listi  tokom visokog talasa i kroz većinu britanske invazije bila je rival Bitlsima u popularnosti. Kasnijih godina, šablon koji su stvorile devojačke grupe preslikava se na formate zasnovane na disko muzici, savremenoj ritam i bluz muzici i kantri muzici, ali takođe i pop muzici. Globalizovanija muzička industrija doživela je izuzetnu popularnost pop muzike vezane za dens i predvođene mnogim velikim diskografskim kućama. Ova pojava, u kojoj su se isticale Sjedinjene Američke Države, Ujedinjeno Kraljevstvo, Južna Koreja i Japan, dovela je do nastanka veoma poznatih muzičkih grupa, sa osam grupa koje su debitovale nakon što je 1990. prodato više od 15 miliona fizičkih kopija njihovih albuma. Takođe, od kraja 2000-ih, Južna Koreja je imala značajan uticaj, sa 8 od top 10 devojačkih grupa po digitalnoj prodaji na tom muzičkom tržištu.

  

Spajs gerls je postala jedna od najprodavanijih devojačkih grupa svih vremena (2008)
Japanska devojačka grupa Ej-Kej-Bi forti-ejt (2010)
Južnokorejska devojačka grupa Gerls dženerejšon (2015)
Istorija devojačkih grupa se počela pisati 1920-ih odnosno 1930-ih godina:

* 1923—1970: vodvilj i zatvorene harmonije (takođe mjuzik hol, sving, džamp bluz, ritam i bluz, rokenrol, soul, gospel, tradicionalni pop)
* 1955—1970: zlatno doba devojačkih grupa (devojačke grupe Kordets, Fontejn sisters, Makgvajer sisters, Dekastro sisters; Lenon sisters, Boni sisters, Tin kvins, Bobets; Šantels, Širels, Marvelets, Marta i Vandelas, Velvets, Suprims; Kristals, Blosoms, Ronets; Kukis, Eksajters, Diksi kaps, Šangri-Las itd.)
* 1966—1989: promene u formatima i žanrovima (uvodi se disko, pauer pop, pop rok)
* 1990—danas: era dens pop devojačkih grupa (prisutni pop, dens pop, tin pop, pop pank, savremeni ritam i bluz, hip hop, elektro pop, kej pop, džej pop)
	+ latinoamerička scena (1985. do danas)
	+ američki ritam i bluz i hip hop (2000-e do danas)
	+ druga britanska invazija (2000-e do danas)
	+ pojava azijskih dens pop devojačkih grupa (1990-e odnosno 2010-e do danas)

Tipični instrumenti osim vokala su elektronski bek, sempler, sekvenser, električna gitara, bas gitara, bubnjevi, klavijature i dr.

Izvedene forme su boj bend, tvi pop, rajot gerl, bablgam pop itd.

Karakteristične teme o kojima se peva su ljubav, adolescencija, feminizam, politika, kultura...

Vidi još
--------

|  |  |
| --- | --- |
| * Spisak najprodavanijih devojačkih grupa
* Spisak devojačkih grupa
* Ženski bend
* Žene u muzici
* Snaga devojaka
* Boj bend
 | * Motaun rekords
* Postmodernizam
* Konzumerizam
* Proizvedeni pop
* Tinejdžerski idol
* Tiniboper
 |

Napomene
--------

1. ↑  Ili *gerl grupa*, analogno boj bendu.

Spoljašnje veze
---------------

* 2007 Rad Smitsonijana o istorijskom uticaju američkih devojačkih grupa
* Fan sajt posvećen američkim devojačkim grupama sa sredine 20. veka